《较艺将毕呈诸公》
唐代·王圭

文昌宫里柳依依，谁折长条赠我归。雨润紫泥昏诏墨，风吹红蕊上朝衣。

玉堂燕子应先入，朱阁杨花已半飞。寒食未过春景熟，好同天陌去騑騑。

作者简介：（571—639）唐太原祁人，字叔玠。王僧辩孙。幼孤，性雅淡，少嗜欲，安于贫贱，交不茍合。隋时为奉礼郎。入唐，为太子李建成中舍人。太宗素知其才，召拜谏议大夫。圭每推诚纳忠，多所献替，太宗多纳其言，迁黄门侍郎，兼太子右庶子。贞观二年任侍中，与房玄龄、李靖、温彦博、魏徵等同知国政。能推人之长，有自知之明。因故贬同州刺史。官终礼部尚书。卒时，太宗素服举哀，悼惜久之。谥懿。